BRANSJETREFF FOR SPILLBRANSJEN I ROGALAND
2025-08-13 10:00 - 12:30 (Europe/Oslo) | Filmkraft, KINOKINO
Filmkraft ønsker å møte spillbransjen i Rogaland og inviterer alle spillselskaper til et treff på KINOKINO i august.

Vi ønsker å treffe dere alle og vil informere om våre støtteordninger og muligheter for kompetansehevende reisetilskudd mm

Enkel bevertning.

Meld deg og dere fra ditt selskap her:koordinator@filmkraft.no innen kl.14.00 4. august.

Vi ser frem til mange nye bekjentskaper og håper at dere deler med evt bransjekollegaer som er potensielle søkere hos Filmkraft:)

Utvidet reisestipend til Haugesund
2025-08-16 08:00 - 2025-08-23 17:00 | Haugesund
Alle fagarbeidere kan også søke.
Få med deg premieren av Grevlingene i Haugesund! Man trenger ikke å ha en film med i programmet under festivalen. Søk opp til kr 6 000 i RegPortal. Du må søke seinest kl 14:00 dagen før reisen/tiltaket starter.
Grevlingene/The Badgers åpner Cinemagi-programmet under Den Norske Filmfestivalen i Haugesund 2025.
Alt skal borter er årets utekino ons 20. aug. kl 21:15
Søk i RegPortal

FILM FRA ROGALAND 2025
2025-08-16 13:00 - 14:00 | Edda kino
FILM FRA ROGALAND
Filmkraft har i samarbeid med Den Norske Filmfestivalen kuratert programmet Film fra Rogaland, en utvidet variant etter Kort fra Rogaland. Som det nye navnet indikerer er ikke lenger innholdet begrenset til kortfilmer, men også langfiksjon og dokumentar. Filmkraft har i år altså med hele fire bolker med film fra vår region under filmfestivalen i Haugesund. Vi er veldig glade for denne muligheten til å vise frem noen av prosjektene som er blitt produsert med tilskudd fra Filmkraft.
Film fra Rogaland 2025 er:
Lørdag 16. august
Kortfilmprgram 13.00 – Edda 6
Blåtime av Liss-Anett Steinsskog og Tallfilm ved produsent Siw Angell-Olsen
Verket av Hanne Cotton Breivik og Filmavdelingen ved produsent Eirik Fosse
Siste tur av Fredrik Lillegraven og Emilie Hetland og Goodtime Stavanger ved produsent Søren Sussemiehl Jensen
Åpning Cinemagi – Grevlingene – 15.45 – Edda 1
av Paul Magnus Lundø og 73 Eyes Filmproduction ved produsent David Lee Leader

Mandag 18. august
Alt skal bort – Edda 4 – 13.30
av Silje Salomonsen og Arild Østin Ommundsen og Chezville v/produsent Julia Joner
Løvene ved elven Tigris – Edda 7 – 17.15
av Zaradasht Ahmed og Indiefilm Bergen ved produsent Thorvald Nilsen
Onsdag 20. august
Alt skal bort – Utekino – 21.15
Løvene ved elven Tigris – Edda 6 – 21.15
Torsdag 21. august
Grevlingene – Edda 2 – 17.00
Ikke gå glipp av Filmkrafts Happy Hour i teltet utenfor Edda. Mandag 18. aug kl 15:00 – 16:30

FILMKRAFT HAPPY HOUR FILMFESTIVALEN I HAUGESUND
2025-08-18 15:00 - 16:30 | Edda kino
Under Den Norske Filmfestivalen i Haugesund inviterer vi til en «vorspiel» for filmbransjen i Rogaland i festivalteltet uten for Edda kino. Påmelding til koordinator@filmkraft.no innen fredag 15. august kl 14:00.
Happy Hour er en marking av vårt nye konsept «Film fra Rogaland», hvor vi viser kortfilmer, langfilmer og dokumentarer fra Rogaland. Vi håper at mange av dere tar turen til Haugesund for å feire vår regionale filmbransje.
Vi minner på nytt om muligheten til å søke om utvidet reisestipend og til å søke om gratis akkreditering til New Nordic Film. Utvidet reisestipend søker du i RegPortal seinest kl 14:00 dagen før reisen/tiltaket starter. Gratis New Nordic akkreditering søker du om til koordinator@filmkraft.no innen 1. august.

FILM FRA ROGALAND- LØVENE VED ELVEN TIGRIS
2025-08-18 17:00 - 19:00 | Edda kino
FILM FRA ROGALAND
Bolk 3 (dokumentar); Edda, man 18. aug kl.17
Løvene ved elven Tigris av Zaradasht Ahmed og Indie Film Bergen ved produsent Thorvald Nilsen

NORDISK PANORAMA
2025-09-18 08:00 - 2025-09-23 17:00 | Malmø
Ekstraordinære reisestipender til Nordisk Panorama vil bli utlyst.

Styremøte 3 2025
2025-09-18 10:00 - 12:00
Administrative saker på agenda, ikke vedtaksmøte. Avholdes digitalt.

SØKNADSFRIST 3
2025-09-24 14:00 | RegPortal
Tredje søknadsfrist 2025 for søknader over kr 300 000.

INNSPILLSMØTE FILMBRANSJEN - UTSETTES! NY DATO KOMMER!
2025-10-01 10:00 - 12:00
Filmkrafts årlige innspillsmøte med filmbransjen; gjennomgang innspill, potensielle regelverksendringer, etterlevelse av strategi, m.m.
Obligatorisk oppmøte for alle aktive søkerselskapet i regionen.
Sted: TBC
Dato: UTSETTES! NY DATO KOMMER!

HØSTFERIE ROGALAND
2025-10-06 08:00 - 2025-10-10 17:00
Uke 41 er høsteferie i Rogaland

Opptak Film Rookies 2025
2025-10-18 08:00 - 2025-10-19 18:00
Film Rookies 2025 går i opptak helgen 18. – 19. oktober. Ett manus, fire regissører, 16 skuespillere og en helg gjeng med filmarbeidere. Og mentorer, selvsagt. Premiere i desember under Talenttimen.

MANUS / WORKSHOP med JAKOB RØRVIK
2025-10-25 10:00 - 2025-10-26 16:00
Har du et kortfilmmanus du jobber med? Som allerede er skrevet ut i manusform eller i treatment? Manusforfatter og regissør Jakob Rørvik vil gjennom eksempler og individuell oppfølging bidra til at du får skrevet ut en ny og sterkere versjon av manuset ditt. Jakob er opptatt av at du finner den tydeligste versjonen av din historie, at den forankres i noe du er opptatt av og at du videreutvikler din stemme.
Manusforfatter og regissør Jakob Rørvik er opprinnelig fra Sandnes. I 2022 kom hans første spillefilm, den kritikerroste «Thomas mot Thomas», som ble utviklet ved Sundance Screenwriters Lab. Hans TV-serie «Dates in Real Life» fikk premiere på NRK høsten 2024 og har vunnet en rekke internasjonale priser. Han er nå i forarbeid på sin andre spillefilm.
Søk om plass med ditt manus eller godt utviklet treatment, din CV og din motivasjon for å delta. Tildelt plass er bindende. Begrenset antall plasser, maks antall 6 stk.
​​​​​​​
Send søknad til geirpetter@filmkraft.no
Lørdag 25. oktober kl 10:00 – 16:00
Søndag 26. oktober kl 10:00 – 16:00
Sted: Langgata 54, 4306 Sandnes (L54, nabobygget til KINOKINO)
(Foto: Ida Gøytil)

VIM 3
2025-10-29 09:00 - 11:00
Vedtaks- og innstillingsmøte; DL, adminleder, konsulenter og produksjonsrådgiver.

EKSTRAORDINÆR GENERALFORSAMLING
2025-10-31 08:00 - 12:00

STYREMØTE 4
2025-11-13 10:00 - 14:00

ROGALERRET 2
2025-11-20 19:00 - 22:30 | Sandnes Brygge
Program Rogalerret
Programleder Thomas Aske Berg.

De Hvite Bussene, Filmavdelingen
Fortellingen om redningsaksjonen de hvite bussene er lite kjent i allmenheten, og den historien som ble fortalt rett etter andre verdenskrig, og som ble stående som en sannhet om hva som skjedde, er kun delvis korrekt. Derfor ønsker vi å fortelle den fulle og hele sannheten om hva som skjedde da Røde Kors og de hvite bussene reddet 15 000 fanger ut fra konsentrasjonsleirene i krigens siste uker.
Manus & regi: Karine Næss Frafjord
Produsent: Eirik Fosse

Anatomy of a Genocide, Jordskjelv

Mancave, Chezville
Hvor godt kjenner man egentlig den man står nærmest? Charlotte Husebø dras inn i en labyrint av fortrengte fantasier og hemmeligheter når hun oppdager at hennes mann har et skjult rom i familiens garasje.
Manusforfatter: Fredrik S. Hana & Jamie Turville
Regissør: Fredrik S. Hana
Produsent: Julia Joner

WORKSHOP PITCH FILMVERKSTED 2026
2025-11-24 16:30 - 2025-11-25 20:00
NB! Nye datoer! 24. og 25. november.
Vi setter i gang Filmverksted 2026 med en idéutvikling & pitch-workshop for unge lovende talenter. Under workshopen får alle deltakeren veiledning til å finpusse sin filmidé og gode tips til å kunne mestre pitchens forunderlige verden. To kvelder- en til workshop og en til selve pitchen som er foran en fagjury fra bransjen. Produsent for Filmverksted 2026 er Vinterfilm.
Påmelding med din idé/logline/synopsis/manusutkast sendes til geirpetter@filmkraft.no. Legg også ved din CV og en kort beskrivelse av ditt filmprosjekt.

FILMVERKSTED 2026 WORKSHOP & PITCH

DOKUMENTARKONVENTET
2025-12-08 08:00 - 2025-12-10 17:00 | Solstrand
Ekstraordinære reisestipender til kortfilmfestivalen vil bli utlyst.

TALENTTIMEN 2025
2025-12-10 18:00 - 20:00
Alt av filmproduksjoner i Filmkraft Talent for 2025 vises. Sted TBA.

JULEFERIE
2025-12-22 08:00 - 2026-01-05 17:00
Filmkraft holder stengt i romjulen.
